## DOHODA O SPOLUPRÁCI

**Číslo :. /2016**

**Dohoda o spolupráci**

**uzatvorená pod**ľ**a ust. § 35 zák.** č**. 131/2002 Z. z. Zákon o vysokých školách a o zmene a doplnení niektorých zákonov v znení neskorších predpisov**

**medzi**

**Článok I.**

**Zmluvné strany**

1. **Univerzita Mateja Bela v Banskej Bystrici**

Sídlo: Národná 12, 974 01 Banská Bystrica

Štatutárny orgán: doc. Ing. Vladimír Hiadlovský, PhD., rektor

Fakulta: Filozofická fakulta UMB v Banskej Bystrici

Sídlo: Tajovského 40, Banská Bystrica

Zastúpená : prof. PaedDr. Karol Görner, PhD.

dekanom fakulty na základe Súhlasu rektora s uzatvorením zmluvy o spolupráci zo dňa 01. 03. 2016, č. 803/2016-SR.

Osoba zodpovedná za plnenie zmluvy:

prof. PaedDr. Karol Görner, PhD.

IČO: 30 232 295

DIČ: 2021109211

Registrácia: Verejná vysoká škola podľa zák. č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, zriadená zákonom č. 139/1992 Zb. z. o zriadení Univerzity Mateja Bela v Banskej Bystrici

Ďalej len „UMB“

Súhlas rektora s uzatvorením zmluvy o spolupráci podľa Čl.41 ods. 4) Štatútu Univerzity Mateja Bela v Banskej Bystrici udelený dňa 01.03. 2016.

**2. Organizácia:**

Sídlo:

Štatutárny orgán:

Osoba zodpovedná za plnenie zmluvy:

IČO:

DIČ:

Registrácia:

Ďalej len „Organizácia“

**Článok II.**

**Účel spolupráce**

1. Účelom spolupráce zmluvných strán je realizácia odbornej praxe študenta/študentky X. ročníka Bc./Mgr. stupňa Filozofickej fakulty Univerzity Mateja Bela v Banskej Bystrici (ďalej len FF UMB).

# Článok III.

**Predmet zmluvy**

1.Predmetom dohody sú priebežné, súvislé a záverečné odborné (neučiteľské) praxe študentov FF UMB.

2. Zmluvné strany sa dohodli, že budú úzko spolupracovať pri realizácii uvedených druhov praxe. Zabezpečovanie odborných praxí je bezodplatné.

**Článok IV.**

**Druh pracovnej činnosti a dĺžka odbornej praxe**

1. Študenti budú počas odbornej praxe vykonávať činnosti, ktoré napĺňajú ciele odbornej praxe tak, ako ich stanovila gestorská katedra.

2. Odborná činnosť študenta v organizáciách odbornej praxe bude prebiehať počas zimného a letného semestra akademického roka, harmonogram a dĺžku odbornej praxe spresní gestorujúca katedra FF UMB pred začiatkom praxe.

**Článok V.**

**Povinnosti zmluvných strán**

**Povinnosti organizácie:**

1. Zabezpečiť príslušnú prax študentov FF UMB v súlade s touto zmluvou.

2. Poveriť organizáciou praxe svojho zamestnanca, ktorý poskytne študentom odbornú pomoc.

3. V deň nástupu študentov na prax ich oboznámiť s predpismi bezpečnosti a ochrane zdravia pri práci v podmienkach organizácie v súlade s predpismi o bezpečnosti a ochrane zdravia pri práci.

4. Umožniť povereným zamestnancom FF UMB kontrolu priebehu praxe.

**Povinnosti FF UMB**

5. Dekan FF UMB poveruje gestorskú katedru, ktorá organizuje príslušnú prax študentov, aby zabezpečila požadovanú náplň práce podľa učebných osnov a ďalších platných pedagogických dokumentov a kontrolu študentov počas vykonávania praxe.

6. Poučiť študentov o podmienkach a požiadavkách na odbornú prax, oboznámiť študentov s ustanovením § 29 školského zákona (práva, povinnosti, zodpovednosť za škodu).

7. Poskytnúť druhej zmluvnej strane informácie o obsahu a požiadavkách praxe, ktoré majú študenti splniť.

**Článok VI.**

**Povinnosti študentov**

1. Dodržiavať pracovný režim na pracovisku, kde sa prax realizuje a plniť si povinnosti vyplývajúce z obsahovej náplne praxe.

2. Rešpektovať pokyny kompetentných zamestnancov organizácie, ktorí budú zabezpečovať odbornú prax.

3. Zachovávať mlčanlivosť o skutočnostiach, o ktorých sa dozvedeli pri výkone odbornej praxe.

**Článok VII.**

**Doba trvania zmluvy**

1. Zmluva sa uzatvára na dobu od .... do .....

2. Pred skončením doby trvania zmluvy sa môže zmluva skončiť vzájomnou písomnou dohodou zmluvných strán alebo písomnou výpoveďou ktoroukoľvek zo zmluvných strán aj bez uvedenia dôvodu. V takomto prípade je výpovedná doba trojmesačná a začne plynúť od prvého dňa mesiaca nasledujúceho po doručení výpovede.

3. Výpoveďou sa žiadna zo strán nezbavuje konkrétnych záväzkov, dohodnutých pred doručením výpovede.

**Článok VIII.**

**Závere**č**né ustanovenia**

1. Zmluvné strany sa zaväzujú navzájom sa včas informovať o dôležitých skutočnostiach,

ktoré by mohli ovplyvniť plnenie tejto zmluvy.

2. Zmluvné strany vyhlasujú, že akékoľvek nezhody pri realizácii tejto zmluvy budú

riešiť prednostne vzájomnými rokovaniami.

3. Táto zmluva nadobúda platnosť dňom jej podpísania zmluvnými stranami. Dohoda je vypracovaná v dvoch vyhotoveniach, ktoré majú platnosť originálu, z ktorých každá zmluvná strana dostane jedno vyhotovenie.

4. Zmluvné strany vyhlasujú, že sa oboznámili s obsahom tejto zmluvy, porozumeli jej a

prehlasujú, že táto nebola uzatvorená v tiesni ani za inak nevýhodných podmienok, na znak čoho ju podpisujú.

V  dňa V Banskej Bystrici dňa

..................................................... ............................................................

prof. PaedDr. Karol Görner, PhD.

dekan FF UMB